burgasdotpro/wikipedia huggingface dataset:
Inno Setup

Inno Setup je prostredie slúžiace na vývoj inštalačného sprievodcu pre prostredie operačných systémov Microsoft Windows.
Inno Setup vyvíja od roku 1997 Jordan Russel a od roku 2000 sa na vývoji podieľa Martijn Laan.
Inno Setup sa vyznačuje pomerne veľkou jednoduchosťou pochopenia vytvárania inštalačných sprievodcov. Ich správanie sa definuje pomocou skriptu, na základe ktorého sa potom vygeneruje spustiteľný súbor s inštalačným sprievodcom.
Inno Setup bol trikrát za sebou ocenený cenou Shareware Industry Awards v rokoch 2002 až 2004.
Niektorí ľudia vytvorili na základe zdrojového kódu Inno Setup vlastné verzie Inno Setup alebo jeho rozšírení. Napríklad rozšírenie My Inno Setup Extensions vytvoril Martijn Laan. Zaher vytvoril vlastnú verziu Bidi Inno Setup s podporou písania zľava doprava a podporou jazykov ako sú arabčina a hebrejčina.
Pank

Pank alebo (pôvodne písané) punk je hudobný a životný štýl. V angličtine slovo "punk" znamená „výtržník“. Pank ako hnutie vznikal postupne v druhej polovici sedemdesiatych rokov hlavne v Anglicku. Pank nemá žiadny jednotný ideový smer, najrozšírenejšie postoje sú odpor voči nacizmu, rasovej diskriminácii, homofóbii, politike, vojne, komunizmu a iným. Tiež je možné stretnúť sa s tvrdením, že základom panku je provokácia. Časť hnutia je tolerantná k mäkkým drogám, hlavne marihuane.
Fullerén

Fullerény alebo fulerény je súhrnné označenie (skupina) guľovitých molekúl tvorených pospájanými päťuholníkovými a šesťuholníkovými prstencami atómov uhlíka. Pre uzatvorené štruktúry platí, že počet päťuholníkov je presne 12, čo vyplýva z Eulerovej rovnice pre mnohosteny. Fullerény sú jedna z alotropických modifikácií uhlíka (ďalšie formy sú grafit, diamant, lonsdaleit, grafén, uhlíkové nanorúrky...). Najmenším stabilným členom rodiny fullerénov je C60 (buckminsterfullerén). Je to zároveň prvý syntetizovaný fullerén. Má tvar futbalovej lopty a symetriu"Ih".
Objav fullerénov pochádza z Japonska z roku 1970, resp. pre svet mimo Japonska až od výskumníkov z Rice University z roku 1985. Majú veľmi zaujímavé fyzikálne vlastnosti, ktoré ich stavajú zatiaľ na prvé miesto v oblasti nanotechnologicky (pozri nanotechnológia) využiteľných materiálov. Vyrábajú sa z nich nanorúrky, ktoré slúžia napr. na výrobu elektrotechnických súčiastok (tranzistorov) a veľmi ľahkých a pevných materiálov (časti lietadiel, tkaniny).
Väzby v molekule fullerénov sú tvorené kombináciou hybridných orbitálov sp3 pre diamant a sp2 pre grafit. Počet hybridných sp2 orbitálov závisí od počtu uhlíkov v molekule - od 20 pre najmenšiu možnú, aj keď nestabilnú molekulu C20, až po nekonečno v prípade grafitu, ktorý by mohol byť považovaný extrém fullerénovej štruktúry.
Nanotechnológia

Nanotechnológia ( = trpaslík) je všeobecné označenie (častí) vedných odborov, ktoré sa zaoberajú tvorbou a využívaním technológií v meradle rádovo nanometrov (spravidla cca 1 – 100 nm).
Nanotechnológia slúži/by mala slúžiť na priamu manipuláciu hmoty na nanoúrovni, na ktorú dnes nemáme dostatočnú techniku. Nanotechnológia by teda mohla dovoliť znížiť výrobné náklady až takmer na cenu materiálu. Okrem toho by mohla mať nanotechnológia samoreplikujúce vlastnosti, takže tieto systémy by mali byť schopné ako výroby užitočných produktov tak replikácie samých seba.
Ďalším veľkým plus nanotechnológie je, že pri výrobe touto technológiou vzniká minimum odpadu.
Základnými stavebnými prvkami nanozariadení sú v súčasnosti objekty na báze uhlíka a jeho zlúčenín, ide všetko o štruktúry a molekuly, ktoré obsahujú rádovo jednotky až desiatky atómov. Prínos nanotechnológií je najmä v medicínskych a biotechnicky zameraných oboroch.
Nanopotraviny.
Nanotechnológie sa čoraz častejšie používajú aj na výrobu potravín. Nanomateriály môžu zlepšiť chuť a predĺžiť trvanlivosť výrobku. Európsky parlament sa zaoberá novými pravidlami pre používanie nanomateriálov v potravinách a navrhuje, aby sa lepšie preskúmal ich vplyv na ľudské zdravie.
Bombardovanie čínskej ambasády v Belehrade

Bombardovanie čínskej ambasády v Belehrade bol útok vojsk NATO na ambasádu Čínskej ľudovej republiky v Belehrade. Uskutočnilo sa 7. mája 1999 v rámci Operácie Allied Force. Tento incident spôsobil smrť trom čínskym novinárom a šokoval čínsku verejnosť. 
Spojené štáty a NATO sa za tento útok Číne neskôr ospravedlnili s tým, že od CIA dostali neaktuálne mapy. Toto odôvodnenie však odmietol britský denník The Observer aj dánsky Politiken, podľa ktorých bolo bombardovanie zámerné, pretože NATO sa domnievalo, že budova je využívaná ako rádiostanica juhoslovanskej armády. Tento útok vyvolal demonštrácie v Pekingu a zhoršenie americko-čínskych vzťahov.
Garth Nix

Garth Nix (* 19. júl 1963, Melbourne, Austrália) je austrálsky spisovateľ, píšuci diela z oblasti fantasy literatúry. Najznámejšia je jeho trilógia "The Old Kingdom".. 
Životopis.
Narodil sa v Melbourne, ale vyrastal v Canberre. Vyštudoval Univerzitu v Canberre. Pracoval aj ako vojak, predavač kníh, publicista, editor, konzultant v marketingu a literárny agent. Profesionálnym spisovateľom sa stal v roku 2002. Jeho diela sú preložené do viac ako 28 jazykov. Dostal sa na zoznam bestsellerov v The New York Times, Publishers Weekly, The Bookseller, The Australian a The Sunday Times.
Bibliografia.
Trilógia The Old Kingdom (čes. Staré králevství).
Dej sa odohráva v jeho vlastnom svete, pozostavajúcom z dvoch častí. Južná časť je náš reálny svet (približne v dnešnej dobe) a je oddelená od magického Starého kráľovstva (stredovek) veľkým múrom. Zápletka spočíva v tom, že jeden nekromant chce vyhubiť celé ľudstvo pomocou svojej nemŕtvej armády. Bráni mu v tom strážca nemŕtvych Abhorsen a celé Staré kráľovstvo.
Časti: 
Kľúče od kráľovstva.
Je zatiaľ nedokončený sedemdielny cyklus (vyšlo v čestine):
Majstrovstvá sveta vo futbale 1950

Majstrovstvá sveta roku 1950 boli v poradí štvrté majstrovstvá sveta, ktoré sa konali od 24. júna do 16. júla v Brazílii. Po prvýkrát sa uskutočnili až po dvanástich rokoch kvôli Druhej svetovej vojne. FIFA zvolila za miesto šampionátu Brazíliu v júli 1946. Bol to tiež prvý svetový turnaj, ktorý sa hral o trofej ktorá sa nazývala pohár Julesa Rimeta, na počesť 25. výročia Rimetovho predsedníctva vo FIFA.
Tento turnaj vyhral Uruguaj, ktorý v poslednom štvrtom rozhodujúcom zápase finálovej skupiny zdolal Brazíliu 2 : 1. Tento turnaj bol jediný, ktorý sa nerozhodol jedným finálovým zápasom, ale hrala sa finálová skupina.
Kvalifikácia.
Do kvalifikácie Majstrovstiev sveta roku 1950 vstúpilo celkom 34 tímov, ktoré bojovali celkom o 16 postupových miest na záverečný finálový turnaj. Brazília, ako hostiteľ majstrovstiev, a Taliansko, ako obhajca víťazstva z predošlých majstrovstiev sveta, sa kvalifikovali automaticky, a tak o ostatné postupové miesta bojovalo 14 tímov.
Napriek tomu, kvôli stiahnutiu Škótska, Turecka a Indie, nakoniec v skutočnosti súťažilo na záverečnom finálovom turnaji len 13 tímov.
Štadióny.
Tento turnaj hostilo šesť miest:
Výsledky.
Prvé kolo.
Skupina 1.
Všetky časy sú lokálne (UTC-2)
Skupina 2.
Všetky časy sú lokálne (UTC-2)
Skupina 3.
Všetky časy sú lokálne (UTC-2)
Skupina 4.
Všetky časy sú lokálne (UTC-2)
Finálové kolo.
Všetky časy sú lokálne (UTC-2)
Strelci.
9 gólov
5 gólov
4 góly
3 góly
2 góly
1 gól
BNP Paribas

BNP Paribas je jedna z hlavných európskych a francúzskych bánk. Bola založená 23. mája 2000 spojením Banque Nationale de Paris a Paribas. Spolu so Société Générale a Crédit Lyonnais patrí k „trom starým“ bankám Francúzska. Je súčasťou CAC 40. Ústredie je v Paríži.
História.
V roku 1999 BNP a Société Générale viedli zložitý boj na akciovom trhu. Víťazne z neho vzišlo BNP, čo viedlo k fúzii BNP a Paribas o rok neskôr v roku 2000.
9. augusta 2007 sa BNP Paribas stala prvou finančnou skupinou, ktorá uzatvorila hypotekárne fondy z dôsledku dopadu finančnej krízy. Tento deň je všeobecne vnímaný ako začiatok hypotekárnej krízy.
Dňa 14. decembra 2008, BNP oznámila, že by mohla prísť o 350 miliónov eur ako obeť podvodu Madoff.
V roku 2014 BNP Paribas dokončila nákup poľskej banky BGZ Bank za konečných 1,3 miliardy dolárov.
BNP Paribas na Slovensku.
1. júla 2016 došlo k cezhraničnému zlúčeniu spoločnosti CETELEM SLOVENSKO a.s. a jej akcionára BNP PARIBAS PERSONAL FINANCE SA. CETELEM SLOVENSKO a.s. sa týmto stal pobočkou zahraničnej banky na Slovensku. Pre svoje aktivity naďalej používa obchodnú značku Cetelem.
Externé odkazy.
Danone

Danone (v USA pod názvom Dannon) je medzinárodná potravinárska spoločnosť, ktorá má svoje ústredie v Paríži. Patrí jej prvé miesto na svete vo výrobe mliečnych produktov, ktoré sú predávané pod názvom "umbrella" a tiež vo flaškových vodách.
Aj keď spoločnosť vlastní viacero známych medzinárodných značiek ako Volvic, Evian a Badoit, je preslávená produkciou mliečnych výrobkov, najmä jogurtov a to hlavne série Actimel a Activia. 55% ich čistého zisku z roku 2005 pochádza z mliečnych výrobkov, 27% z nápojov a 18% zo sušeniek a obilnín.
Referencie.
Stockwell (stanica metra)

Stockwell je jednou zo staníc londýnskeho metra nachádzajúca sa v štvrti Stockwell na juhu Londýna, v mestskom obvode Lambeth. Obsluhujú ju dve linky, a to Victoria Line a Northern Line. Nachádza sa v tarifnej zóne 2.
Linky.
Stanicu v súčasnosti obsluhujú dve linky:
Vauxhall (stanica metra)

Vauxhall je jednou zo staníc londýnskeho metra nachádzajúca sa v štvrti Vauxhall na juhu Londýna, v mestskom obvode Lambeth. Obsluhuje ju Victoria Line. Nachádza sa v tarifnej zóne 2.
Linky.
Na Victoria Line sa stanica nachádza medzi stanicami Stockwell a Pimlico.
Majstrovstvá sveta v ľadovom hokeji 2001

Majstrovstvá sveta v ľadovom hokeji 2001 sa konali v nemeckom Norimbergu, Hannoveri a Kolíne nad Rýnom. Majstrom sveta sa stala reprezentácia Česka, ktorá vo finále porazila reprezentáciu Fínska 3:2.
Slovensko skončilo celkovo na 7. mieste, keď vo štvrťfinále podľahlo neskoršiemu víťazovi Česku.
Vlajka Dominiky

Vlajka Dominiky – vlajkový list je tmavo zelený a nesie stredový kríž, ktorého ramená sú zložené z troch pruhov – žltého, čierneho a bieleho. Uprostred je červené kruhové pole o priemere dvoch tretín šírky vlajky. V ňom je do kruhu zoradených desať zelených päťramenných hviezd a medzi nimi stojí na hnedej vetve vzácny papagáj amazoňan cisársky ("Amazona imperialis"), žijúci len na Dominike. Je v prirodzených farbách – prevažne zelený, iba na hlave, chrbte a hrudi je sfarbený do modra. Pod krídlami je červený, nohy a zobák má žlté, oko je biele.
Je to národný vták ostrova, ktorý tu symbolizuje odvážny let k výšinám a splnenie všetkých nádejí. Červená farba pripomína socialistický program rozvoja Dominikou nastúpený, počet hviezd odpovedá desiatim administratívnym oblastiam ("farnostiam"), stredový kríž vyjadruje náboženské cítenie obyvateľstva, tri jeho pruhy symbolizujú podľa oficiálneho popisu sv. Trojicu. Žltá farba je pripomienkou slnka, citrusov a banánov, ale i pôvodných dominických obyvateľov Karibov, čierna predstavuje pôdu a africký pôvod dnešných obyvateľov štátu, biela priezračné vody ostrova i čistotu národných snáh, zelená farba značí lesy ostrova a jeho prírodu.
Vlajka bola zavedená súčasne s vyhlásením nezávislosti Dominiky roku 1978, kedy nahradila doterajšiu britskú modrú služobnú vlajku s dominikánskym znakom vo vlajúcej časti. Do konca roku 1981 však v stredovom kríži nasledoval po žltom pruhu pruh biely a až tak čierny, papagáj mal iný postoj a hviezdy boli zelené.
Galéria.
&lt;/div align="center"&gt;
Vlajka Zambie

Vlajka Zambie - tvorí ju list zelenej farby. V jeho dolnom vlajúcom cípe je umiestnená trikolóra zvislých pruhov vo farbách červenej, čiernej a oranžovej, nad ňou je oranžový orol zo štátneho znaku v realistickej kresbe s roztiahnutými krídlami.
Orol je symbolom zambijskej vôle po slobode (bol už v znaku Severnej Rodézie) a znamená aj schopnosť ľudu riešiť problémy krajiny. Zelená predstavuje prírodné bohatstvo štátu, jeho lesy a polia, červená boj za slobodu, čierna zambijský ľud a oranžová nerastné bohatstvo Zambie, hlavne meď. Sú to zároveň farby vládnucej "Jednotnej strany národnej nezávislosti" ("UNIP").
Vlajka bola zavedená roku 1964.
Vlajka Ugandy

Vlajka Ugandy - tvorí ju šesť vodorovných pruhov - čierný, žltý, červený, čierný, žltý, červený. Uprostred vlajkového listu je starý ugandský vlajkový emblém ("badge"), žeriav pávi v bielom kruhovom poli. 
Čierna, žltá a červená sú farby politickej strany "Ugandský ľudový kongres". Čierna symbolizuje Afriku a čierné obyvateľstvo krajiny, žltá je farbou životodárneho slnka, červená pripomína bratstvo všetkých ľudí.
Vlajka pochádza z roku 1962.
Deutsche Eishockey Liga

Deutsche Eishockey Liga (nemecky: "Deutsche Eishockey Liga"; skratka DEL) je najvyššia profesionálna hokejová liga v Nemecku. Vznikla v roku 1994 ako náhrada za ligu Eishockey-Bundesliga.
Österreichische Eishockey-Liga

win2day ICE Hockey League je najvyššia profesionálna hokejová liga v Rakúsku. V súčasnosti v nej hrajú okrem 8 rakúskych tímov aj 1 slovinský, 1 maďarský a 3 talianske tímy.
História.
História rakúskej hokejovej ligy siaha až do roku 1923. Liga sa nehrala v roku 1936 a počas druhej svetovej vojny (19391945). Po anšluse Rakúska Treťou ríšou v roku 1938 sa niektoré rakúske tímy pripojili k nemeckej hokejovej lige. Dokonca dokázal tím "Engelmann Wien" v roku 1939 a tím "Wiener EG" v roku 1940 nemeckú ligu vyhrať. Liga existuje v dnešnej podobe od sezóny 1965/66. Do sezóny 2005/06 hrali ligu výhradne rakúske tímy. Od tej doby sa pridali k lige postupne tímy zo Slovinska (Acroni Jesenice, Olimpija Ljubljana), z Maďarska (Fehervar AV19), Chorvátska (Medvescak Zagreb), Talianska (HC Bolzano Foxes, HC Pustertal), Slovenska (Bratislava Capitals) a Česka (Orli Znojmo).
Deriváty uhľovodíkov

Deriváty uhľovodíkov sú organické zlúčeniny zložené z uhlíka, vodíka a z aspoň jedného z týchto prvkov: síra, dusík, kyslík, fosfor, halogény. Vznikajú nahradením vodíkových atómov atómami iných prvkov alebo atómovými skupinami (charakteristickou skupinou).
Songs for the Deaf

Songs for the deaf je album skupiny Queens Of The Stone Age z roku 2002. Album je zaujímavý aj tým, že na bicie hrá Dave Grohl.
Pavinič päťlistý

Pavinič päťlistý (staršie divý vinič päťlistý, ľudovo psie víno; lat. "Parthenocissus quinquefolia") je lianovitá rastlina z čeľade viničovitých. Často sa využíva ako okrasná lianovitá rastlina na výzdobu múrov. 
Alternatívne mená.
"Parthenocissus pubescens" (Schltdl.) Graebn sa považuje buď za synonymum paviniča päťlistého alebo za samostatný druh pavinič popínavý.
Spider-Man

Spider-Man môže byť:
Francisco Goya

Francisco Goya, celým menom Francisco José de Goya y Lucientes (* 30. marec 1746, Fuendetodos, Španielsko – † 16. apríl 1828, Bordeaux, Francúzsko) bol španielsky grafik a maliar. 
Goya nadviazal na tvorbu Velázqueza a maľoval výlučne ľudí a ich správanie. V jeho obrazoch takmer nenájdeme zátišie. V roku 1792 nastúpil na kráľovský dvor, kde žil ako dvorný maliar. Maľoval kráľovnú, politikov, inkvizítorov. Vynikal psychologickým pozorovacím talentom. Nepatrí už do obdobia baroka, ale tvorí prechod ku klasicizmu. Jeho obrazy vynikajú sviežosťou podania. Vysmieval sa v nich kráľovi a Márii Lujze a bojoval nimi proti ľudskej zvrhlosti.
Známe sú jeho diela "Mária Lujza", "Mladosť-staroba", "Karol IV. s rodinou", "Oblečená Maja" a "Nahá Maja", "Inkvizícia", "3. máj 1808".
Managua

Managua môže byť:
Opátstvo Saint-Pierre de Solesmes

Opátstvo Saint-Pierre de Solesmes je benediktínske opátstvo v Solesmes vo francúzskom departemente Sarthe. Nachádza sa blízko mestečka Sablé-sur-Sarthe v trojuholníku miest Laval, Le Mans a Angers na rieke Sarthe.
Dejiny kláštora.
Kláštor bol založený roku 1010 ako závislé priorstvo opátstva St. Pierre La Couture v neďalekom Le Mans. Počas storočnej vojny bolo opátstvo dvakrát vyplienené a raz takmer úplne zničené. V 15. storočí sa za priora Philiberta de la Croix začalo so stavbou kostola, ktorá bola dokončená za jeho nástupníka Jeana Bouglera. Po Bouglerovej smrti roku 1556 nemal kláštor určitú dobu priora a bol spravovaný priormi "in commendam". Počas hugenotskej vojny bol kláštor bezprostredne ohrozený a mnísi museli postaviť na jeho ochranu barikády. 
V roku 1664 prevzala kláštor reformná vetva benediktínov, tzv. mauríni. V roku 1722 bol prestavaný, po francúzskej revolúcii bol roku 1791 zrušený a začal chátrať.
V roku 1832 ho kúpil kňaz Prosper-Louis-Pascal Guéranger, zrekonštruoval ho a znovu otvoril 11. júla 1833. Založil tam komunitu, ktorá bola roku 1837 povýšená na opátstvo. To sa čoskoro stalo centrom francúzskeho katolicizmu. Opátstvo bolo ultramontánne a výrazne prispelo k šíreniu tradičnej rímskej liturgie a potláčaniu diecéznych liturgií. Prispelo tiež k novému rozkvetu gregoriánskeho chorálu. Od konca 19. storočia museli mnísi opátstvo kvôli laicistickým zákonom trikrát opustiť, definitívne v roku 1901. Usídlili sa na ostrove Wight. Do Francúzska sa mohli vrátiť až v roku 1922.
Bam Margera

Brandon Cole „Bam“ Margera (* 28. september 1979, West Chester, Pensylvánia, USA) je profesionálny skateboarder a jeden z účinkujúcich v programe Jackass.
Dvorec sporta Megasport

Dvorec sporta "Megasport" (doslova "Palác športu Megasport"; staršie: "Ledovyj dvorec sporta na Chodynskom pole", skrátene "Ledovyj dvorec") je multifunkčný hokejový štadión v Moskve v Rusku, postavený pri príležitosti konania 71. Majstrovstiev sveta v ľadovom hokeji v roku 2007. Zimný štadión sa po skončení majstrovstiev sveta stane domovským stánkom klubu Dinamo Moskva.
Palác sa nachádza na priestore 57 500 metrov štvorcových a má kapacitu 14 000 divákov, čo je najviac v Rusku. Budova má celkovo sedem poschodí. Na prízemí sa nachádza samotná ľadová plocha a šatne pre hráčov a rozhodcov. Na druhom poschodí sa nachádza dolný ovál pre 5 tisíc divákov. Na treťom poschodí sú VIP lóže. O poschodie vyššie sa nachádza ďalší ovál s kapacitou 8600 miest. Aréna má samozrejme aj reštaurácie a kaviarne.
Externé odkazy.
Oficiálna stránka
Arena Mytišči

Arena Mytičši (azbukou "Арена Мытищи"; doslova "Aréna Mytišči") je domovský štadión hokejového klubu Atlant Mytišči, účastníka KHL. Nachádza sa v meste Mytišči, jednom z predmestí Moskvy.
Štadión má kapacitu 7000 divákov, bol postavený v roku 2005. Zápasy, ktoré tu počas sezóny odohráva domáce mužstvo, sú vždy vypredané. Hala patrí medzi najmodernejšie v Rusku. V Arene Mytišči sa počas 71. Majstrovstiev sveta v roku 2007 odohrali zápasy základných skupín B a C. Hráva tu Atlant Mytišči, učastník KHL.
Halifax (Nové Škótsko)

Halifax je hlavným mestom kanadskej provincie Nové Škótsko ležiacej pri Atlantickom oceáne. Nachádza sa v chladnom pásme, ale je na tých istých rovnobežkách ako napr. mesto Bibione (severné Taliansko), avšak je tu viac zrážok a podnebie ovplyvňuje aj monzún z Atlantiku. Samotné mesto Halifax ma asi 116 000 obyvateľov, administratívna jednotka Halifax Regional Municipality viac ako 300 000. Je to dôležité prístavné mesto. V Halifaxe sa konali Majstrovstvá sveta v ľadovom hokeji 2008.
Je známy explóziou v Halifaxe.
Šport.
Hokejový klub Halifax Mooseheads, účastník Quebec Major Junior Hockey League je jedným z najvýznamnejších športových klubov v Halifaxe. Svoje zápasy hráva v Scotiabank Centre.
Macocha (priepasť)

Macocha je najznámejšia priepasť Moravského krasu a súčasťou jaskynného systému Punkevní jaskyňa. Priepasť je v národní přírodní rezervace Vývěry Punkvy v CHKO Moravský kras, východne od mesta Blansko.
Priepasť "Macocha" vznikla postupným zrútením mohutných jaskynných priestorov o niekoľkých poschodiach a tvorí monumentálnu časť "Punkevních jaskýň". Rozloha priepasti je zhruba 174 x , hĺbka je k hladine Dolního jezírka. Rozmery priepasti umožňujú jej celkové denné osvetlenie a preto je radená do kategórie priepastí „Light hole“ (v tejto kategórii je Macocha najhlbšia v strednej Európe). Pod hladinou "Dolního jezírka" sa skrývajú ďalšie podzemné priestory, zatiaľ preskúmané do celkovej hĺbky priepasti .
Prvá písomná zmienka o zostupe do priepasti pochádza z roku 1663. Na počiatku 20. storočia tu prevádzal rozsiahly výskum profesor Karel Absolon a jeho výskum ho doviedol až k objavu "Punkevních jaskýň"
Macošských vodných dómov, cez ktoré preteká riečka Punkva. Od roku 1914 je dno "Macochy" súčasťou prehliadky "Punkevních jaskýň". Návštevný chodník vedie pod skalnými prevismi a pod mohutným portálom jaskynného dómu.
Pozoruhodný je tiež vodný režim oboch jazierok – horného (prítokové) o hĺbke a dolného hlbokého asi . Ich hladiny silne kolísajú a za extrémnych povodňových stavov vystúpajú spolu s prívalmi vôd z Amatérskej jaskyne až o niekoľko metrov a zalejú dno priepasti.
Do priepasti je možné nahliadnuť z dvoch mostíkov – horného od hotela "Macocha" a od dolného. K priepasti je možný prístup kabínkovou lanovkou od vchodu Punkevních jaskýň, alebo cestou od Ostrova u Macochy.
Am486

Am486 boli procesory vyrábané spoločnosťou AMD od roku 1993. Produkované boli v rozsahu 25 - 120 MHz. Pôvodné napätie týchto procesorov bolo 5 V, no neskôr bolo znížené na 3,3 V.
Modelové označenia:
Sempron

Sempron je mikroprocesor firmy AMD, ktorý je zástupca low-endovej rady procesorov. Na tejto pozícii nahradil svojho predchodcu Duron. Má byť priamou konkurenciou procesora Intel Celeron D.
Scharnhorst (trieda lodí)

Trieda Scharnhorst alebo trieda Gneisenau bola trieda bojových lodí Tretej ríše. Po triede Deutschland (v čase stavby podľa bojových charakteristík bojové lode, či častejšie posmešne vreckové bojové lodí, aj keď v čase II. sv. vojny zaraďované do triedy ťažkých krížnikov.) bola trieda Scharnhost prvou po I. sv. vojne, ktorá sa plnohodnotne mohla postaviť ako rovnocenný protivníkovmu bojovému loďstvu. Vďaka uvoľneniam v obmedzení Versailleskej zmluvy mohla prijať nemecká Kriegsmarine prvé dve bojové lode s výtlakom väčším ako 30 000 ton. Nevýhoda tejto triedy bojových lodí bolo vybavenie hlavného delostrelectva, ktoré malo síce deväť diel hlavného kalibru, ale kaliber len (11 palcov). Plánovala sa výmena za kanóny s väčším kalibrom, ale nikdy k nej nedošlo.
Trieda Scharnhorst mala dve jednotky. Prvá Scharnhorst, druhá Gneisenau. Obe jednotky boli pomenované po bojových krížnikoch z prvej svetovej vojny, ktoré boli potopené britskými silami v bitke pri Falklandách v roku 1914.
Nejednotnosť v názve triedy spôsobuje, že trieda je väčšinou pomenovaná po prvom plavidle, ktoré sa plánuje postaviť. Vzhľadom na problémy, ktoré vznikli po položení základov jednotky Scharnhorst (30. júna 1934), bola táto znova rozobraná; neskôr bol položený kýl jednotky Gneisenau (8. decembra 1934), a následne znovupoložený kýl jednotky Scharnhorst (15. júna 1935). Panuje nejednotnosť v určení názvu triedy. Vychádzame z nemeckého prepisu triedy (trieda Scharnhorst), aj keď v Anglosaských krajinách je uprednostňovaný skôr názov trieda Gneisenau.
Druhá nejednotnosť je v zaradení medzi bojové krížniky a bojové lode. Podľa Washingtonskej zmluvy neskôr doplnenej Londýnskou zmluvou môže mať krížnik výtlak maximálne 10 000t. Ale ustálil sa výraz bojové krížniky pre lode, ktoré boli svojím výtlakom a výzbrojov zaraďované medzi bojové lode, no ich pancierovanie bolo obetované na úkor rýchlosti. Najznámejší príklad bol bojový krížnik Hood, ktorého pancierovanie bolo obetované na úkor výzbroje a rýchlosti, aj keď výtlakom bol najväčšou bojovou loďou, až do postavenia Bismarcku, čo sa mu stalo neskôr osudné. S ohľadom na tieto zmluvy aj s ohľadom na definovanie bojových krížnikov (ktoré nie je doteraz presne definované), vzhľadom na výtlak triedy Scharnhorst (cez 30 000 t), pancierovanie 320 –  aj plánovanú výzbroj (, ktorá však nikdy nebola osadená), i keď dočasne sa trieda Scharnhorst uvádza ako trieda bojových lodí.. Argumentom za zaradenie medzi bojové krížniky je vysoká rýchlosť 32 uzlov, ktorá bola v tej dobe na úrovni krížnikov, neskôr aj bojové lode dosahovali porovnateľnú, ba i vyššiu, napr. bojová loď USA Missouri až 33 u. Taktiež hlavná výzbroj bola na úrovni bojových krížnikov, ale s plánom (nikdy neuskutočnením) na prezbrojenie na vyšší kaliber.
Scotty Bowman

William Scott "Scotty" Bowman (* 18. september 1933, Montreal, Kanada) je bývalý kanadský ľadový hokejista a tréner, ktorý pôsobil v NHL. Dosiahol najviac víťazstiev spomedzi všetkých trénerov v lige v histórií – 1 244 víťazstiev v základnej časti a 223 v play-off. Trénoval kluby St. Louis Blues, Montreal Canadiens, Buffalo Sabres, Pittsburgh Penguins a Detroit Red Wings.
Ako hlavný tréner vyhral 9-krát Stanley Cup, s Canadiens (v rokoch 1973, 1976, 1977, 1978, 1979), Penguins (1992) a Red Wings (1997, 1998 a 2002). Bol tiež ako poradca súčasťou víťazstva Penguins v roku 1991. Vyhral trofej Jack Adams Award pre najlepšieho trénera NHL v rokoch 1977 a 1996. V sezóne 1976 – 77 vyhral rekordných 60 zápasov a prekonal svoj vlastný rekord s 62 víťazstvami v sezóne 1995 – 96. V roku 2008 ako konzultant Detroitu Red Wings zdvihol znovu nad hlavu slávny Stanley Cup. Žiaden iný tréner v histórií NHL, či hlavných amerických športových súťaží: Major League Baseball, National Football League, alebo National Basketball Association sa nedokázal stať majstrom s troma rozličnými družstvami.
Washingtonská zmluva (1922)

Washingtonská zmluva alebo Washingtonská námorná zmluva bola zmluva ktorú uzatvorili po prvej svetovej vojne päť najmocnejších námorných veľmocí: Spojené kráľovstvo, USA, Japonsko, Francúzsko a Taliansko (ZSSR vtedy ešte nemal vybudovanú veľkú námornú silu, a po cárskom Rusku nezostalo mnoho lodí) 6. februára 1922. V zmluve sa stanovili celkové tonáže národných loďstiev jednotlivých štátov, výtlak jednotlivých tried lodí a kaliber ich zbraní. Zmluva zostala v platnosti až do nástupu nacistov v Nemecku a na východe do zvýšenej militarizácie Japonska v rokoch 1934-1935, kedy tieto dva štáty porušili ustanovenia Washingtonskej zmluvy, a tým vlastne samotnú zmluvu anulovali.
Washingtonská zmluva určovala:
Maximálnu tonáž tried lodí a ich maximálny kaliber.
Vo Washingtonskej dohode nebolo definované koľko lietadiel môže byť na lietadlovej lodi, a naopak kaliber diel 203 mm na lietadlovej lodi sa neskôr ukázala ako zbytočne veľký.
Washingtonská dohoda definitívne odsunula Veľkú Britániu z pozície najväčšej námornej veľmoci, keďže tonáž USA bola stanovená v pomere 1:1 k tonáži Spojeného kráľovstva. Dovtedy Spojené kráľovstvo presadzovalo doktrínu, že výtlak jeho loďstva musí mať minimálne rovnaký výtlak ako súčet ďalších dvoch najväčších loďstiev na svete.
Následkom uzatvorenia zmluvy mnohé štáty obmedzili stavbu nových jednotiek, a prestavali existujúce lode, prípadne prepracovali už začaté stavby nových lodí. Napríklad prvé dve plnohodnotne pancierované japonské lietadlové lode boli práve prebudované ešte nedostavané krížniky. Znamenala však aj zmenu k modernizácii a zavádzaniu modernejších technológií na staršie jednotky.
Washingtonská zmluva ešte pred vypovedaním zo strany Tretej ríše a Japonska bola upravená na Londýnskej konferencii, kde došlo k stanovení výtlaku nižších tried, a k výtlaku nižších tried v jednotlivých loďstvách.
Londýnska námorná zmluva

Londýnska námorná zmluva (ang. "London Naval Treaty", úradne "Treaty for the Limitation and Reduction of Naval Armament / Zmluva o obmedzení a znížení námornej výzbroje") bola zmluva, ktorú 22. apríla 1930 uzatvorili po Washingtonskej zmluve námorné veľmoci - Spojené kráľovstvo, USA, Japonsko. Odmietli ju podpísať Francúzsko a Taliansko.
Na konferencii stanovili celkové tonáže nižších tried národných loďstiev jednotlivých štátov. Londýnska konferencia dopĺňala Washingtonskú zmluvu, ktorá zostala v platnosti až do nástupu nacistov v Nemecku a na východe do zvýšenej militarizácie Japonska v rokoch 1934-1935, kedy tieto dva štáty porušili ustanovenia Washingtonskej zmluvy, a tým vlastne samotnú zmluvu anulovali. 
Podpísanie zmluvy je späté s prebiehajúcimi rokovaniami, ktoré sa začali pred oficiálnym začiatkom londýnskej námornej konferencie v roku 1930. Obsah zmluv sa vyvíjal v priebehu oficiálneho harmonogramu konferencie, teda rokovanie pokračovalo niekoľko rokov.
Obsah zmluvy.
Výsledná Londýnska zmluva po doplnení do Washingtonskej zmluvy nasledovná:
Externé odkazy.
 - po česky
Obrana (bridž)

Obrana je hra obrancov v bridži, ktorí sa snažia poraziť záväzok hlavného hráča, alebo mu aspoň znemožniť získať nadzvihy.
Hlavné zbrane obrancov sú štart a markovanie.
Podľa toho akým spôsobom budú rozdania vyhodnocované sa obrana mierne modifikuje. Pokiaľ sa hrá súťaž družstiev hodnotená na impy, obrancovia sa sústreďujú hlavne na porazenie záväzku aj s rizikom, že vďaka zvolenému spôsobu obrany hlavný hráč nakoniec získa nejaký ten nadzdvih. Pokiaľ sa hrá na topy a z bilancie vyplýva, že záväzok by mal byť bez problémov splniteľný, snažia sa aspoň zabrániť nadzdvihom.
Charlton Athletic FC

Charlton Athletic Football Club je futbalový klub z juho-východného Londýna. Je účastník tretej najvyššej anglickej súťaži League One. Klub bol založený v roku 1905 a momentálne hráva na štadióne The Valley v Charltone. 9. júna 1905 sa niekoľko mladých klubov z juhovýchodného Londýna, spolu s East Street Mission a Blundell Mission, rozhodlo sformovať na Charlton Athletic FC. 
Tradičný dres klubu pozostáva z červených tričiek, bielych treníriek, červených štulpní a ich najpoužívanejšia prezývka je The Addicks. Charlton sa stal profesionálnym klubom v roku 1920 a vstúpil do the Football League v roku 1921. Odvtedy mali štyri obdobia v najvyššej anglickej futbalovej lige: 1936–1957, 1986–1990, 1998–1999 a 2000–2007. Pre Charlton boli najúspešnejším obdobím tridsiate roky, kedy sa umiestnili na dosiaľ najvyššej pozícii, konkrétne druhej, vo First Division v roku 1937. Po druhej svetovej vojne klub dva krát postúpil do FA Cup Final, v roku 1946 a víťazmi sa stali v roku 1947.
Agen (mesto)

Agen je mesto v regióne Nové Akvitánsko na juhu Francúzska, ležiace na rieke Garonne asi 130 kilometrov od Bordeaux. Je sídlom departementu Lot-et-Garonne. Počet obyvateľov je približne 32 000.
Poloha.
Mesto má rozlohu . Najvyšší bod je položený a najnižší bod 
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov.
Externé odkazy.
Oficiálna stránka
Londýnska zmluva

Londýnska zmluva môže byť:
Londýnsky dohovor môže byť:
Londýnska konferencia

Londýnska konferencia môže byť:
Washingtonská zmluva

Washingtonská zmluva môže byť:
Joe Strummer

Joe Strummer, vlastným menom John Graham Mellor, * 21. august 1952, Ankara, Turecko - † 22. december 2002, Broomfield, Spojené kráľovstvo) bol anglický gitarista a spevák.
V roku 1976 založil spolu s basgitaristom Paulom Simononom, gitaristom Mickom Jonesom a bubeníkom Terrym Chimesom skupinu The Clash. V roku 1999 založil skupinu The Mescaleros.
Zomrel v doma v Broomfielde na presne neurčený srdcový infarkt.
Como (provincia)

Como je provincia na severe Talianska v regióne Lombardsko. Jej hlavným mesto je Como.
Má rozlohu a 598 810 obyvateľov. Nachádza sa tu jazero Como, je to rodisko slávneho fyzika Alessandra Voltu.
Cremona (provincia)

Cremona je provincia na severe Talianska v regióne Lombardsko. Jej hlavným mesto je mesto Cremona.
Má rozlohu a 335 939 obyvateľov. Preteká ňou rieka Pád. Hlavným ekonomickým zdrojom je v tejto provincii poľnohospodárska produkcia.
Lecco (provincia)

Lecco je provincia na severe Talianska v regióne Lombardsko. Má rozlohu a 340 814 obyvateľov. Hlavným mestom je mesto Lecco.
Lodi (provincia)

Lodi je provincia na severe Talianska v regióne Lombardsko. Jej hlavným mesto je mesto Lodi.
Má rozlohu a 209 874 obyvateľov.
Heckler &amp; Koch G36

G36 je útočná puška nemeckej výroby vyrábaná firmou Heckler &amp; Koch.
Navrhnutá bola v roku 1990 ako náhrada za pušku G3. Projekt sa volal HK 50. V roku 1995 bola zaradená ako služobná puška do výzbroje nemeckej armády (Bundeswehr). Dnes je používaná mnohými inými armádami (najmä špeciálnymi jednotkami) a policajnými zbormi nielen v Európe, ale aj v Amerike.
G36 má telo vytvorené z polymérov spevnených oceľovými plátmi. Má zabudovanú optiku s 1,5 alebo 3-násobným priblížením a sklopnú pažbu. Dá sa rôzne modifikovať, dajú sa pripevniť rôzne baterky, puškohľady, kolimátory, laserové zameriavania. Ďalej sa dá namontovať granátomet AG36 a dá sa použiť bajonet z AK-74. Zásobník je z priehľadného plastu, a tak sa dá kontrolovať počet nábojov.
Varianty.
Okrem základnej verzie je niekoľko variácií.
Ďalej sú ešte zbrane odvodené od G36 - SL8 a SL9. Na dizajne G36 je založená aj puška americkej výroby XM8.
Mantova (provincia)

Mantova (Mantua) je provincia na severe Talianska v regióne Lombardsko. Jej hlavným mesto je mesto Mantova. Má rozlohu 2 339 km² a 377 887 obyvateľov. Nachádza sa tu obec Solferino, kde sa odohrala veľká napoleonská bitka.
Dookie

Dookie je tretí štúdiový album americkej punk rockovej skupiny Green Day. Stal sa veľmi úspešným a populárnym. Album vyšiel 1.februára roku 1994 a obsahuje 14 skladieb s hitmi ako 
Basket Case, "When I Come Around", či "Longview". K týmto skladbám neskôr vznikli aj videoklipy. Album opisuje mladú generáciu, ktorá neustále vysedáva pred Tv, texty sú humorné, o masturbácii,o fajčení trávy, či o nude. Asi preto tak rýchlo narástol na popularite najmä u mladej generácie.
Všetky skladby sú napísané Billiem Joeom Armstrongom, okrem uvedených výnimiek.
Sondrio (provincia)

Sondrio je provincia na severe Talianska v regióne Lombardsko. Jej hlavným mesto je mesto Sondrio. 
Má rozlohu 3 212 km² a 176 769 obyvateľov. Provincia hraničí na severe so Švajčiarskom.
Varese (provincia)

Varese je provincia na severe Talianska v regióne Lombardsko. Jej hlavným mesto je mesto Varese.
Má rozlohu 1 199 km² a 812 477 obyvateľov. Provincia sa nachádza južne od Álp. Hlavné priemyselné spoločnosti, ktoré tu pôsobia sú: Aermacchi , Agusta, Cagiva a Ignis. Automobilová doprava je zabezpečená aj diaľnicou A8 (Milano-Laghi).
Packet radio

Packet radio (PR) je celosvetový digitálny komunikačný systém slúžiaci na prenos správ, informácii a údajov, ktoré sú rádioamatérskeho charakteru. Je to rádioamatérska obdoba internetu.
Samotný názov Packet radio je odvodený z toho, že dáta sú prenášané po častiach (v balíkoch), v rámcoch, ktoré sa tiež nazývajú paketmi. 
Sieť PR pozostáva z veľkého množstva uzlov - nódov (bezobslužných staníc), ktorých úlohou je zabezpečiť prenos dát medzi dvoma používateľmi kdekoľvek v dosahu siete. 
Koncovými používateľmi sú okrem samotných rádioamatérov aj bezobslužné stanice - mailboxy (BBS), DX-clustery a ďalšie informačné databázy. 
Paket radio sa používa na:
Komunikácia používateľov s nódom siete PR prebieha na tzv. používateľských vstupoch. 
Každý nód má obyčajne jeden takýto vstup (v pásme 144 MHz/1k2 Bd, 
alebo v pásme 433 MHz / 1k2 Bd až 9k6Bd).
Na jednom používateľskom vstupe môže pracovať súčasne viac užívateľov. 
Nód komunikuje simultánne so všetkými pripojenými používateľmi na jednej frekvencii. Programovými a technickými prostriedkami je zaistené, že pri prípadnej kolízii viacerých používateľov alebo pri rušení sa opakovaním zabezpečí bezchybná komunikácia medzi používateľmi. To je zaručené súborom presne definovaných pravidiel, ktoré sa nazývajú protokol. 
V rádioamatérskej praxi sa najviac osvedčil protokol AX.25, ktorý je vlastne prevzatý a upravený protokol používaný v počítačových sietiach - X.25.
Nódy komunikujú so susednými nódmi na iných frekvenciách - nazývame ich linky. Na tieto linkové frekvencie nemá používateľ priamy prístup a slúžia výhradne na komunikáciu medzi nódmi v sieti PR. 
Packet rádio je vlastne "rádioamatérskym internetom". Hlavný rozdiel je v prenosových rýchlostiach oboch sietí a v druhu informácii. V sieti PR sa takmer výhradne používajú bezdrôtové - rádiové prepojenia. V poslednom čase sa na linky medzi nódmi využívaju aj internetové siete a sú zriaďované internetové `user` vstupy. 
Aj OM0NTA a OM0NTV majú túto vymoženosť. 
Vzhľadom na maximálnu povolenú šírku pásma používanú na rádioamatérskych pásmach sú prenosové rýchlosti liniek medzi jednotlivými uzlami relatívne pomalé. Preto je možné používať sieť PR hlavne na prenos informácii, ktoré sú v textovej forme. 
Ďalším podstatným rozdielom je to, že PR je výhradne rádioamatérska sieť. Informácie v tejto sieti sú rádioamatérskeho charakteru, zatiaľ čo internet je zdrojom širokého spektra informácii. 
Vďaka tomu, že používateľ PR sa pripája za pomoci rádiovej stanice, nepotrebuje platiť žiadne poplatky. 
Pomocou svojej rádiovej stanice sa pripojí na najbližší nód a je v sieti PR. PR je prakticky pre používateľa zadarmo, náklady na zriadenie a prevádzku paketového uzla znášajú zriaďovatelia z radov rádioamatérov. Tohoto zriaďovateľa nazývame "sysop", čiže "systémový operátor". 
Výhodou PR je aj to, že sa môže používať aj mimo domova. Postačí k tomu prenosná rádiostanica, modem a notebook.
Podmienkou na to, aby ste mohli použivať PR, je, že musíte vlastniť rádioamatérsku koncesiu.
Balón

Balón môže byť:
Ch (písmeno)

CH ch je digraf, ktorý sa vyskytuje v mnohých jazykoch, napr. v nemčine (výslovnosť približne ako v slovenčine), v španielčine a angličtine (výslovnosť najčastejšie ako slovenské č) atď. Tento digraf sa formálne považuje za samostatné písmeno v češtine, slovenčine, waleštine, kečuánčine, bretónčine a v bieloruskej latinke. Do reformy pravopisu v roku 1994 bolo "ch" samostatným písmenom aj v španielčine.
CH v slovenčine.
V slovenčine (a v češtine) písmeno "ch" označuje hlásku ( v znelej pozícii). Je to 16. písmeno slovenskej abecedy.
Veľké písmeno sa používa v dvoch rôznych variantoch, „CH“ alebo „Ch“. Pravidlá slovenského pravopisu majú v zozname písmen slovenskej abecedy uvedené iba „CH“ a „ch“.
V abecednom poradí patrí za „h“.
Reprezentácia v Unicode.
"CH" nemá vlastnú pozíciu a je teda reprezentované iba postupnosťou ASCII znakov „c“ a „h“ („C“ a „h“, „C“ a „H“), aj napriek tomu, že v znakovej sade KOI-8 ČS2 sa "ch" nachádzalo – 0xE7 pre veľké "CH", 0xC7 pre malé „ch“.
Népál Himalája

Népál Himálaja (-po hindsky a nepálsky) alebo Nepálske Himaláje sú najmohutnejšia časť Himalájí, ktorá sa ťahá rovnobežkovým smerom v dĺžke asi 600 km pozdĺž hranice Nepálu s Čínou. Od východu na západ sa delí na tieto hlavné horské skupiny:
V nepálskych Himalájach je osem vrchov vyšších ako , desiatky vrchov prevyšujú Celá oblasť má rozsiahle zaľadnenie. Najvyšší vrch Nepálskych Himalájí, a zároveň najvyšší vrch celého pohoria je Mount Everest, vysoký
Freescale Semiconductor

Freescale Semiconductor, Inc. je americký výrobca polovodičových súčiastok, ktorý vznikol odčlenením polovodičovej sekcie od spoločnosti Motorola v roku 2004.
Hlavnou činnosťou je výroba súčiastok pre automobilový a telekomunikačný priemysel, mikrokontrolérov a mikromechanických senzorov. V roku 2015 bola kúpená spoločnosťou NXP Semiconductors, ktorá vznikla, podobne ako Freescale, odčlenením polovodičovej sekcie od spoločnosti Philips v roku 2006.
Fetišizmus (sex)

Fetišizmus je (podľa MKCH-10) "používanie nejakého neživého objektu ako dráždidla na sexuálne vzrušenie a sexuálne uspokojenie. Mnohé fetiše sú v spojitosti s ľudským telom, napríklad časti odevu alebo obuvi. Iné časté materiály charakterizuje určitá štruktúra, ako je guma, plasty alebo koža. Fetiše majú pre rozličné osoby odlišný význam. V niektorých prípadoch slúžia len na zvýšenie sexuálneho vzrušenia dosahovaného normálnym spôsobom (napr. požiadavka, aby partner nosil určité šaty)." Má číslo F65.0 a patrí medzi poruchy voľby sexuálneho objektu.
Sexuálnym objektom sa teda namiesto živej osoby stáva časť jej tela, odevu alebo predmet v jej vlastníctve - tzv. malý fetišizmus; alebo sa sexuálnym objektom stáva predmet (napr. rukavica, intímne časti bielizne ap.) patriaci komukoľvek - tzv. veľký fetišizmus.
NXP Semiconductors

NXP Semiconductors je výrobca polovodičových súčiastok, ktorý vznikol odčlenením polovodičovej sekcie od spoločnosti Philips v roku 2006. Sídlo spoločnosti je v Eindhovene, Holandsko.
Spoločnosť sa zameriava na výrobu súčiastok pre spotrebnú elektroniku, mikrokontrolérov a RFID.
NXP

NXP môže byť:
Garhvál Himálaja

Garhvál Himálaja (गढवाल् हिमालयः po hindsky) alebo Garhválske Himaláje je rozsiahla himalájska oblasť ležiaca prevažne v indickom štáte Uttarákhand, jej severná časť zasahuje do Číny. Na východe ich ohraničuje indicko-nepálska hranica, na západe rieky "Satladž" a "Bhágirathí" (prítok Gangy). Oblasť je súčasťou Šiváliku (tzv. Shivalik Hills), najjužnejšieho vonkajšieho pásma Himalájí rozkladajúceho sa medzi Himáčalpradéšom a Uttarákhandom.
Garhválske Himálaje sa delia na dve horské skupiny:
Medzi najvýznamnejšie vrcholy ležiace v oblasti patria
Zobor

Zobor môže byť:
Sadomasochizmus

Sadomasochizmus je (podľa MKCH-10) "uprednostňovanie sexuálnej aktivity, ktorá zahŕňa vyvolávanie bolesti, ponižovanie alebo spútanie. Ak osoba uprednostňuje prijímanie takejto stimulácie, ide o masochizmus; ak ju radšej vyvoláva, ide o sadizmus. Často ten istý jednotlivec zažíva sexuálne vzrušenie aj pri sadistických, aj pri masochistických aktivitách." Má číslo F65.5 a patrí medzi poruchy voľby sexuálneho objektu.
Fetišistický transvestizmus

Fetišistický transvestizmus alebo transvestický fetišizmus je (podľa MKCH-10) „nosenie šiat opačného pohlavia najmä kvôli sexuálnemu vzrušeniu a na získanie výzoru osoby opačného pohlavia. Fetišistický transvestizmus sa odlišuje od transsexuálneho transvestizmu tým, že sa spája so sexuálnym vzrušením a silnou túžbou odložiť šaty, len čo dôjde k orgazmu a sexuálne vzrušenie ochladne. Zjavuje sa ako skoršia fáza vo vývine transsexualizmu.“
Ak sa, podľa príručky Diagnostic and Statistical Manual of Mental Disorders, transvestizmus vyskytuje z erotických dôvodov počas doby aspoň šiestich mesiacov a tiež osobe spôsobuje vážnu úzkosť alebo, je toto správanie v príručke považované za duševnú chorobu. V DSM–IV–TR (vydanie z roku 2009) bol označený za parafíliu, ale v DSM-5 je vedený pod názvom transvestic disorder. Ako parafília je patalogická len vtedy ak spôsobuje vážnu úzkosť alebo nemožnosť fungovať.
Od termínu transvestizmus bol fetišistický transvestizmus oddelený v 20. storočí.
Eonizmus

Eonizmus môže byť:
Porucha voľby sexuálneho objektu

Porucha voľby sexuálneho objektu (termín z MKCH-10; nepresný preklad: "porucha sexuálnej preferencie") alebo parafília (termín z DSM-IV) alebo nepresne staršie sexuálna úchylka/odchýlka či sexuálna deviácia alebo staršie (sexuálna) perverzia je (podľa MKCH-10) daná vtedy, ak sa "po dlhšiu dobu - najmenej 6 mesiacov - vyskytujú neobyčajné sexuálne vzrušujúce fantázie, sexuálne nutkavé potreby alebo spôsoby správania, ktoré sa vzťahujú na
Sexuálna úchylka

Sexuálna úchylka alebo sexuálna deviácia alebo novšie aj sexuálna odchýlka je sexuálne správanie vybočujúce zo spoločenských noriem, druh sociálnej deviácie. Hoci ide o pojem utváraný ako sociologický, v minulosti sa označenie jeden čas používalo ako psychiatricko-sexuologický termín pre niektoré spoločensky konfliktné typy a vlastnosti erotickej reaktivity, dnes označované ako parafílie. Oficiálne bol termín zavedený do DSM (Diagnostický a statistický manuál) v roku 1968 (DSM-II) a neskôr (zrejme od roku 1980, vydanie DSM-III) nahradený pojmom parafílie. V MKCH-10 sa označuje ako poruchy voľby sexuálneho objektu.
Gironde

Gironde môže byť:
Drôme

Drôme môže byť:
Exhibicionizmus

Exhibicionizmus je (podľa MKCH-10) "návratná alebo pretrvávajúca tendencia odhaľovať svoje genitálie pred cudzími (zvyčajne opačného pohlavia) alebo ľuďmi na verejných priestranstvách, bez zameranosti na bližší kontakt. Obyčajne, ale nie vždy, býva sexuálne vzrušenie v čase odhalenia a po akte zvyčajne nasleduje masturbácia." Má číslo F65.2 a patrí medzi poruchy voľby sexuálneho objektu.
Osoba, ktorá trpí exhibicionizmom, sa nazýva exhibicionista.
CH

Ch alebo CH môže byť:
Calvados

Calvados môže byť:
Štefánia Amália Votrubová

Štefánia Amália Votrubová (* 12. jún 1890, Ružomberok – † 31. marec 1968, Bratislava), bola slovenská publicistka a aktivistka v ženskom hnutí Živena.
Životopis.
Narodila sa v zemianskej rodine MUDr. Jozefa Burjana, matka Amália Kunay-Makovická pochádzala z vplyvnej podnikateľskej a aktivistickej rodiny Daniela Makovického. Vyštudovala nemeckú meštianku v Tešíne v Sliezsku. Bola zakladajúca členka a organizátorka ženského hnutia Živena. S manželom Františkom Votrubom v rokoch 19181929 redigovala a vydávala populárny detský časopis Oriešky. Na 80. narodeniny Eleny Šoltésovej vydala roku 1931 knihu "Živena, jej osudy a práca". Ako autorka literárnych čŕt okrem iného prispela roku 1954 do zborníka "Hviezdoslav v kritike a spomienkach". Prekladala z francúzštiny a nemčiny. Pomáhala manželovi v redaktorskej a literárno-kritickej práci, roku 1961 bola spoluredaktorka vydania súboru "Korešpondencia Františka Votrubu (19021944)".
Julius Rosenberg

Julius Rosenberg (* 12. máj 1918, New York, New York, USA – † 19. jún 1953, Ossining) bol americký elektrotechnik, popravený spolu so svojou manželkou Ethel Rosenbergovou za špionáž pre Sovietsky zväz a vyzradenie tajomstva výroby atómovej bomby.
Životopis.
Narodil sa v chudobnej rodine židovských prisťahovalcov, ktorá prišla do USA z Poľska. Jeho otec si želal, aby sa stal rabínom, ale Julius sa rozhodol študovať elektrotechniku. V roku 1939 sa oženil s Ethel Greenglassovou. Ako študent sa politicky angažoval a v roku 1942 spolu so svojou ženou vstúpil do komunistickej strany, ktorá bola v USA ešte legálna. O rok neskôr zo strany vystúpil.
V roku 1945 po vojne bol prepustený zo svojho miesta, kde pracoval ako civilný pracovník americkej armády. V roku 1946 si spoločne so svojím švagrom Davidom Greenglassom, ktorý sa neskôr priznal u FBI a obvinil svoju sestru a Juliusa Rosenberga z prezradenia tajomstva výroby atómovej zbrane Sovietskemu zväzu, založil malý obchod s elektrotechnikou. Na základe svedectva Davida Greenglassa bol Julius so svojou manželkou odsúdený 5. apríla 1951 k trestu smrti aj napriek tomu, že výpoveď, ktorú súdu dal David Greenglass bola mnohými označená za nedôveryhodnú. Hlavná časť dôkazov bola získaná z odpočúvania sovietskej šifrovanej komunikácie, ktorú CIA nechcela využiť na súde, pretože by tým prišla o možnosť odpočúvať sovietsku komunikáciu.
Podľa novších poznatkov sa zdá dokázané, že manželia Rosenbergovci boli sovietskymi špiónmi, ich obvinenia sa sčasti zakladali na pravde, aj keď ich význam v špionáži bol zrejme precenený.